POEŻIJI LIL NIFER LERI Għadha tistenna wara l-bieb il-mara tad-dublett qasir. Minn wara l-bieb tarana għaddejjin; it-triq twila wisq, f'nofsha nilħqu mmutu. Tarana naqgħu wieħed wieħed, u xejn… dil-mara ma tafx b'vistu. Tal-flawt iddoqq baxx biex l-anqas tinstema', biex ma jiġux nies, biex ma jsirux jafu. Għax jixluk li xewwixt u jisparawlek, toħroġ fit-triq u ssib min jimbuttak. lli ma nisimgħek fil-kantuniera, ma narak fuq il-bank ta' l-injam. Kont niġi u waqqfuni, beżgħu minni. Kont inħares lejn l-uċuh u nitbissem. Kont inħobbhom imma ma ħallewnix. Dal-ħin il-muż'ka dejjem kwieta tinstema' aktar w aktar meta int irqadt diġà. Għadni naqra il-polit'ka f'testi twal nara nsibx soluzzjoni jien Tint irqadt u ħallejtni b'dil-muż'ka nipprova ninsa li barra'ktarx hemm l-agħjat marid ta' min bħali pprova u ma rnexxilux. Li kellha tieqaf għal kollox dil-mużika nilmaħ l-abjad tat-testi li naqra meta int tkun irqadt diġà. Nistaqsi x'l-aħjar: jiqafx id-daqq, norqodx, jew nismax l-agħjat.